ועדת הכלכלה, כנסת 25, פרוטוקול מספר 82, 2023-05-01 00:00

דוד ביטן: אני פותח את הישיבה, מתנצל על האיחור, היה דיון על נושא החלב, זה לקח יותר זמן כי באו הרבה חברי כנסת

דוד ביטן:       הנושא על סדר היום: פרק י"ג (ייעול השימוש בתשתיות תחבורה ציבורית) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023

דוד ביטן:  מי מציג את זה? בבקשה

דוד ביטן:  משרד התחבורה או משרד האוצר?     

חוה ראובני: בוקר טוב, אנחנו מחלקים ביננו, אנחנו ביחד בעסק הזה

דוד ביטן: אתם בהסכמה על החוק הזה? בלי ויכוחים?     

חוה ראובני: כן

חוה ראובני:  את הוויכוחים עשינו קודם לפני שהגענו לפה

דוד ביטן: מצוין

חוה ראובני: אני חוה ראובני, עורכת דין ממשרד התחבורה

חוה ראובני:  אחד המרכיבים המשמעותיים בעידוד שימוש בתחבורה ציבורית בכלל והורדת הרכב הפרטי ובפרט, וגם למי משתמש ברכב פרטי, להעלות את מקדם המילוי

חוה ראובני:  זאת אומרת שלא ייסעו איש אחד באוטו אלא אנשים ייסעו

חוה ראובני:  בין אם זה התארגנות מרצון או ב- carpool בצורת נסיעות שיתופיות ודרכים כאלה ואחרות, יותר מנוסעים ברכב, שגם מי שנוסע ברכב פרטי, ייסעו מספר אנשים ברכב

חוה ראובני:  לטובת חלק מנתיבי התחבורה הציבוריים –   הנת"צים – יש אפשרות לנסוע גם לרכב שיש בו מספר נוסעים שננקב בתמרור, מה שמכונה נר"תים – נתיב רב תפוסה

דוד ביטן: אנחנו מדברים פה על פקחים, נכון?     

חוה ראובני: כן

חוה ראובני:       הבעיה היא איך אוכפים את זה

חוה ראובני:  כאשר אנחנו מדברים על נת"צ, אז יש לוחית זיהוי ויש מספר של רכב, ויש את סוג הרכב במערכת ואז או שמותר לו לנסוע או שאסור לו

חוה ראובני:  כאשר מדובר על רכב רב תפוסה צריך לראות כמה אנשים יש ברכב

דוד ביטן: מה זה, עכשיו הוא יעצור כל רכב ויבדוק כמה אנשים? אז יהיו פקקים בגלל זה

חוה ראובני: רגע

חוה ראובני:  נכון להיום לא קיימת טכנולוגיה אמינה מספיק לאכיפה פלילית כדי לעשות את זה

חוה ראובני:  אני מניחה שלא ייקח הרבה זמן שיהיה

חוה ראובני:  בנתיבי איילון עובדים על זה, הם עושים ניסויים בזה לצורך נתיבים מהירים

חוה ראובני:  יש להם כל מיני הצעות, הם בוחנים כל מיני אפשרויות, אבל בשלב זה אין

חוה ראובני:  התוצאה היא שאם אין אכיפה אנושית, אנשים נוסעים עם נוסע בודד, הוא יכול לנסוע בנת"צ, בנר"ת, ולסכל את המטרה שלו

חוה ראובני:  לכן עד שתפותח טכנולוגיה מספקת, אין מנוס מאכיפה אנושית

דוד ביטן: כמו בעיריית תל אביב שכולם מקבלים קנסות על כל דבר, גם אם הוא טועה במקרה

חוה ראובני: אני לא יודעת מה קורה בעיריית תל אביב

דוד ביטן: אז קודם שתדעי, ואני אברר עם היועץ המשפטי שלנו, אני רוצה גם להתייחס לכסף פה בחוק הזה

דוד ביטן:  זאת אומרת, כל ההכנסות שעיריית תל אביב מקבלת מהקנסות –  לא יעברו אליה, יעברו לקרן לטיפול בנושאים האלה

דוד ביטן:  זה לא יכול להיות שהם יגבו – אני לא יודע כמה גובים היום, נדמה לי עלה ל-2,000 שקל אמרו לי

דוד ביטן:       העיריות, מה? הם גובות את הכסף וזהו?     

שלום דנינו: הכנסה שנתית – 220,000,000

דוד ביטן: לא, זה מהחניות, לא מהקנסות

שלום דנינו: מקנסות וחניות

דוד ביטן: הכול טוב ויפה

דוד ביטן:  כל העיריות עכשיו מבסוטיות, 2,000 שקל כולם עושים

חוה ראובני: הצעת החוק הזאת עוסקת בהסמכת פקחים של משרד התחבורה, של הממשלה

דוד ביטן: מכיר את זה

חוה ראובני: - - - הכנסה לתוך קופת המדינה, לשם האכיפה האנושית בנר"תים ובכבישים בין-עירוניים

דוד ביטן: אני מבקש שתבדקו משפטית אם אני יכול להכניס סעיף בחוק הזה שקשור להכנסות של העיריות והשימוש בהם

שלום דנינו: את מדברת על אכיפה אנושית של מפקחים מטעם המשרד שלכם?     

דוד ביטן: זה החוק הזה, מדובר על זה

שלום דנינו: כאזרחים? אזרחים יקבלו זכויות שיטור? איך?     

חוה ראובני: הם יקבלו את הסמכויות המדויקות מאוד שנקובות פה בתוך החוק הזה

דוד ביטן: הם יהיו חצי שוטרים לצורך העניין

חוה ראובני: הם יש להם סמכויות מאוד מאוד ספציפיות שנמצאות פה בחוק שתכף נקרא - -     

דוד ביטן: אין לי בעיה עם זה, בסדר

חוה ראובני: - - כדי לאכוף על כלי רכב שנוסעים עם מספר נוסעים שהוא מתחת למותר בכבישים בין-עירוניים

דוד ביטן: הבנו את העניין

דוד ביטן:  אני שואל אותך עוד שאלה: כשנוסעים בכבישים, פתאום רואים אוטובוסים שלא נוסעים איפה שהם צריכים לנסוע וזה גורם לפקקים

דוד ביטן:  גם יש להם את המקום לנסוע בנפרד וגם נוסעים בעצם על חשבון יתר התושבים

דוד ביטן:  אני רוצה גם בזה איזושהי התייחסות בחוק הזה

דוד ביטן:  אם כבר עושים אכיפה, בואו נעשה אכיפה כמו שצריך

חוה ראובני: זה לא עניין של אכיפה

חוה ראובני:  אין חובה בחוק על אוטובוס - -     

דוד ביטן: אז אני רוצה חובה

חוה ראובני: - - לנסוע דווקא בנת"צים

דוד ביטן: לא, אוטובוס – מה קורה, הוא נוסע במסלול הרגיל, ולא במסלול שלו וגורם לפקקים לכולם במסלולים האחרים

דוד ביטן:  מילא אם הכול פנוי, אני לא מתווכח, אבל אם לא פנוי – אז שיסע איפה שהוא צריך לנסוע

דוד ביטן:  אם כבר זה תחום של אכיפה, למה לא?     

חוה ראובני: למה לו לעשות את זה?     

דוד ביטן: למה כן? אבל עושים, את רוצה לראות את זה? את רוצה שאתחיל לצלם את זה? אתחיל לצלם ואשלח לך

חוה ראובני: אני לא מכירה את זה

דוד ביטן: איפה את מתגוררת?     

חוה ראובני: בירושלים

דוד ביטן: אז את לא נוסעת הרבה בכבישים האלה, נכון?     

חוה ראובני: לא

דוד ביטן: את נוסעת מהבית לפה או למשרד התחבורה

דוד ביטן:  אני אומר לך שיש המון אוטובוסים שבמקום לנסוע במסלול שלהם, נוסעים מסלולים אחרים וגורמים לפקק איפה שאנשים צריכים לנסוע, לאור זה שיש את זה

דוד ביטן:  אני עדיין רוצה להתייחס בעניין הזה

דוד ביטן:  תבדקו את זה

חוה ראובני: אני לא אומרת שאין, פחות הגיע אלי מידע על - - -     

דוד ביטן: אז אני נותן לך מידע

דוד ביטן:  מה, אני אין לי מידע? מה זה לא הגיע אליך מידע

דוד ביטן:  מה את רוצה שיתלוננו, יתלוננו על זה? זה התפקיד שלנו כחברי כנסת כשכבר יש חוק, אנחנו חייבים להכניס גם כן כמה צ'ופצ'יקים לפתור כמה בעיות

חוה ראובני: אין לי פשוט התייחסות מקצועית – אני לא יודעת להגיד לך

דוד ביטן: אז הנה, אני לא גומר את זה עכשיו, אני אומר לך – תבדקו את זה, תבדקו את העניין

דוד ביטן:  לא אומר שהרבה, אבל יש

דוד ביטן:  תיסעי בדרך לירושלים ותראי כמה אוטובוסים נוסעים בשני הצדדים

סימון מושיאשוילי: מי כבר ירים טלפון ויתחיל להתלונן על העניין הזה

דוד ביטן: כן, רואים את זה ועוברים הלאה

שרונה קרסגי: סליחה, מדובר על אוטובוסים של תחבורה ציבורית או אוטובוסים פרטיים?     

סימון מושיאשוילי: תחבורה ציבורית

דוד ביטן: מה זאת אומרת? אוטובוס

דוד ביטן:  את שואלת אותי שאלה כאילו אני אומר לו תעצור, נראה אם אתה ככה או ככה

דוד ביטן:  יש אוטובוסים, מה זה חשוב של מה? זאת נסיעה, כל אוטובוס יכול לנסוע

דוד ביטן:  מה העניין? זאת נסיעה של אוטובוסים, רק תחבורה ציבורית יכולים לנסוע – לא

דוד ביטן:  כל אוטובוס

אליהו ברוכי: אוטובוס זה לפחות שני נוסעים

דוד ביטן: מה, הולכים ובודקים אותו: איזה אוטובוס אתה?     

דניאל שוורץ: דניאל שוורץ מאגף התקציבים

דניאל שוורץ:  שתי הערות, אדוני היושב-ראש: א' – ההצעה היא רק על נתיבים בין-עירוניים

דניאל שוורץ:  כלומר, אם העירייה תבעה אותי - - -     

דוד ביטן: לא, לא, אני מדבר על הבין-עירוניים, הבנתי את זה, אני לא מדבר על אחר

דניאל שוורץ: בכלל הקנסות, הולכות למדינה, לא לעירייה

דוד ביטן: לא נכון

דניאל שוורץ: קנסות בתל אביב הולכים לתל אביב

דניאל שוורץ: כי זה בנתיב עירוני

דוד ביטן: בסדר

דוד ביטן:  אבל רוב הקנסות לא אצלכם

דוד ביטן:  הם יהיו בעיריית תל אביב, שמה הקנסות

דוד ביטן:  את לא זז – מצלמים אותך

דוד ביטן:  אתה טועה, אתה מתחיל נגיד לנסוע – אם אתה נוסע ימינה, אין בעיה, אבל נסעת וטעית בימינה, אתה עובר לימין הבא, אפילו שזה קרוב, תראה ברחוב קפלן, אתה כבר מקבל את הקנס

דוד ביטן:  יש גם טעויות, אתה רואה כבר שהוא נסע ימינה, אז נסע אחרי 20 מטר

דוד ביטן:  אתה מבין?     אני יודע שזה מוסדר

דוד ביטן:  אבל זאת הזדמנות להכניס כמה סעיפים לחקיקה הזאת

דוד ביטן:  מה חשבתם, שרק מה שאתם רוצים אנחנו עושים? אנחנו נעשה גם כן כמה דברים

דוד ביטן:  אלא אם כן יגידו לי שזה לא בסמכות, אז בסדר, נראה

דוד ביטן:  נראה מה לעשות עם זה, יהיה לכם מזל בעניין הזה

לילי גורדון-שרגא: ברשות אדוני,  אני לילי שרגא התובעת הראשית של משרד התחבורה

לילי גורדון-שרגא:  השאלה היא מאיפה נובעת ההצעה של אדוני היושב-ראש לגבי האוטובוסים? כלומר, מה התכלית שאנחנו - - -     

דוד ביטן: זה על הנושא של פיקוח על תחבורה ציבורית

לילי גורדון-שרגא: השאלה שלי היא מה התכלית? אנחנו בעצם - - -     

דוד ביטן: התכלית היא שאם אתם נותנים מסלול נפרד לתחבורה ציבורית, אז שהם ייסעו בתחבורה הציבורית ולא במקום אחר, שייסעו במסלול הנפרד

דוד ביטן:  כי אם יש עומס בכבישים, מה אתם חושבים, שהמסלולים האלה לא יוצרים עומס במסלולים האחרים? אני מאוד מתפלא עליכם, משרד התחבורה דווקא כן צריכים לתמוך בדבר הזה

דוד ביטן:  מילא האוצר לא, אבל אתם?     

לילי גורדון-שרגא: המטרה היא הרי לעודד את השימוש בתחבורה ציבורית ושפחות אנשים ירצו להשתמש בכלי הרכב הפרטיים שלהם

לילי גורדון-שרגא:  ברגע שאנחנו שומרים על הנת"צ והנר"ת חופשי, אנחנו גורמים לנסיעה יותר מהירה שם ועידוד לשימוש בתחבורה ציבורית

דוד ביטן: בסדר, אבל אתם צריכים לדאוג - -     

לילי גורדון-שרגא: סליחה, אם אנחנו אומרים לאוטובוס, תן לי להשלים - - -     

דוד ביטן: - - לכל התושבים, לא רק לתכלית החוק שאת מדברת עליו

לילי גורדון-שרגא: זה מה שאני אומרת, אם אנחנו אוסרים על אוטובוס לנסוע בנתיב רגיל, אם הוא הוא נוסע בנתיב רגיל, כלומר, הוא חושב שהדרך משם יותר מהירה, בזה אנחנו מעודדים את התחבורה הציבורית

דוד ביטן: לא, לא תמיד, לא נכון

אליהו ברוכי: או שסתם הוא לא שם לב

דוד ביטן: ואם יש שני אוטובוסים, אחד נוסע פה ואחד נוסע פה

דוד ביטן:  הוא לא מוכן לנסוע אחריו, הוא רוצה ללכת - - -     

חוה ראובני: הוא עוקף אותו אז הוא יגיע יותר מהר

דוד ביטן: אני מציע לך – גם את גרה בירושלים?     

לילי גורדון-שרגא: אני גרה רחוק

לילי גורדון-שרגא:  אני המון על 443

דוד ביטן: אז את לא רואה את זה?     

לילי גורדון-שרגא: רואה

דוד ביטן: לא, ב-443 אין בכלל נת"צ

דוד ביטן:  אין שום דבר

דוד ביטן:  מה את מדברת?     

לילי גורדון-שרגא: יש, יש

דוד ביטן: אין

דוד ביטן:  איפה יש?     

לילי גורדון-שרגא: יש נר"ת של פלוס שלוש

דוד ביטן: איפה?     

סימון מושיאשוילי: בכביש 1

דוד ביטן: בכביש 1 נסעת?     

לילי גורדון-שרגא: גם ב-443

דוד ביטן: אז בכביש 1 תראי

דוד ביטן:  נוסעים אוטובוסים משני הצדדים

דוד ביטן:  לא תמיד, לא שעכשיו כל רגע יש, אבל יש דבר כזה

לילי גורדון-שרגא: אולי זה יעודד אנשים לא לנסוע ברכב הפרטי ולנסוע בתחבורה ציבורית כי הם יראו את הנת"צ לידם דוהר

דוד ביטן: כן, בסדר, זה נכון

דוד ביטן:  אבל עדיין, צריך לדאוג גם לציבור השני

דוד ביטן:  כל עוד רוצים שהם ייסעו, כל עוד יש להם אפשרות לנסוע גם צריך לדאוג להם, לא רק לאוטובוסים

דוד ביטן:  בינתיים לא ראיתי שאנשים נוסעים יותר מדי באוטובוסים במדינת ישראל, נכון? עם כל הרצון שלכם לחנך, זה לא עובד כי אין מספיק תשתית לתחבורה ציבורית, רכבות וכולי

דוד ביטן:  אם אתם רוצים שאנשים ייסעו בתחבורה ציבורית, זה לא מה שיעזור, מה שיעזור זה רכבות

דוד ביטן:  מערכת רכבות תחתית ועילית ענפה – זה מה שיהיה

דוד ביטן:  אחרת לא ייסעו

דוד ביטן:  נראה לך שהוא – בכל מקרה הוא צריך לנסוע, לחנות

דוד ביטן:  זה לא ילך הסיפור הזה, אבל לא משנה, זה לא החוק, זה לא תוכנית החוק

דוד ביטן:  לא נתווכח על זה עכשיו

דוד ביטן:      תתחילו לקרוא

דוד ביטן:  תבדקו את שתי ההערות שלי, נתייחס אליהם

דוד ביטן:  אני לא מחויב להכניס את זה, רק רציתי לזעזע אותם קצת שיתחילו לטפל בדברים האלה

דוד ביטן:  לגבי הכסף, עיריית תל אביב לא תגבה את כל הכסף, זה לא ילך

דוד ביטן:  אני מתפלא עליכם איך אתם נותנים לעיריית תל אביב ליהנות מכל הכספים בגלל שהם השקיעו קצת במצלמות? מה זה הדבר הזה, בחייך? הם גובים מאות מיליונים על השטות הזאת

חוה ראובני: לא, אין קשר

חוה ראובני:  החוק הזה לא עוסק בסמכויות של פקחים עירוניים

דוד ביטן: אני יודע, מה, את חושבת שאני לא יודע שלא עוסק? אני אומר לכם, תבדקו את העניין הזה, כי העניין הזה לא יישאר

דוד ביטן:  אז אנחנו נעשה את זה בחקיקה אחרת

דוד ביטן:  לא יישאר הדבר הזה

דוד ביטן:  עיריית תל אביב לא תיקח את הכסף לעצמה

דוד ביטן:  זה לא פרטי שלה

דוד ביטן:  הכביש הוא לא פרטי שלה

דוד ביטן:      אם יש למישהו הערה, יש לכם משהו כללי לומר? מה, אתם נגד שיהיה פיקוח? למי פה יש התייחסות כללית? רק אם אתם נגד פיקוח, אם אתם בעד פיקוח אז אין צורך בהתייחסות כללית

דוד ביטן:  נציג המשטרה, רוצה להגיד משהו?     

אמיר ליפשיץ: שלום אדוני היושב-ראש, אני עורך דין ליפשיץ מחוליית ייעוץ וחקיקה באגף התנועה

אמיר ליפשיץ:  המשטרה אוכפת את העבירה הזו באכיפה ממשלתית

אמיר ליפשיץ:  המשטרה היא בעצם גוף האכיפה - - -     

דוד ביטן: רוצים לעזור לכם פה כנראה

אמיר ליפשיץ: הם יפעלו לצדנו

דוד ביטן: מה, חייב להיות שוטר כדי לעצור?     

אמיר ליפשיץ: כיום כן

דוד ביטן: אז מה עשינו פה?     

אמיר ליפשיץ: היום כדי לאכוף עבירת תנועה מהסוג הזה באכיפה פיזית לא במצלמות נדרש שוטר, מהסיבה הפשוטה שנדרשת הכשרה שבאה לידי ביטוי גם בהצעת החוק הזו

דוד ביטן: בסדר, תעשו להם הכשרה ותנו להם לטפל בזה, למה צריך שכל פעם יהיה שוטר?     

אמיר ליפשיץ: לא כל פעם

דוד ביטן: כל פעם

דוד ביטן:  אחרת אתה לא יכול להגיד לו: עמוד בצד

שלום דנינו: דוד, התרשמות שלי כשאני עולה פה לכנסת כמעט יום יום - -     

דוד ביטן: היום יש

שלום דנינו: - - לא רק שיש, אני תמיד מציץ ואני רואה שאנשים מקפידים על זה

דוד ביטן: כי יש לך שוטרים שעומדים

שלום דנינו: גם שוטרים היום ראיתי

דוד ביטן: אתה רואה אופנועים

שלום דנינו: נכון

שלום דנינו:      אבל גם כשאין שוטרים, כי לא על כל מטר יש שוטר

דוד ביטן: כי הם לא יודעים איפה השוטר מוצב

שלום דנינו: את ההשקעה הזאת צריך לעשות במצלמות ובטכנולוגיה ולא עכשיו בעוד אנשים שמסכנים את התנועה בשוליים של המשרד הזה ושל המשטרה, ומחר של איכות הסביבה

אמיר ליפשיץ: אדוני, הקושי שהעלה פה משרד התחבורה הוא הקושי הטכנולוגי שקיים כיום ביכולת האכיפה של נתיבים רבי תפוסה שבהם יש פלוס שתיים, פלוס שלוש, נוסעים ברכב

אמיר ליפשיץ:  היה ניסיון על ידי משרד האוצר ועל ידי משרד התחבורה לקדם טכנולוגיה שתוכל לספור את הנוסעים ברכב

אמיר ליפשיץ:  הטכנולוגיה טרם הבשילה

אמיר ליפשיץ:  ולכן אנחנו נמצאים בסיטואציה שבה יכול - - -     

דוד ביטן: אבל זה טוב לקנסות

דוד ביטן:  זה מה שזה טוב

אמיר ליפשיץ: זה טוב בפינוי הנת"צ והנר"ת

אמיר ליפשיץ:  היום משטרת ישראל בשנת 2021, אכפה את העבירה הזו בהיקף של 12,281 קנסות

אמיר ליפשיץ:  בשנת 2022 אכפנו ב-9,254 קנסות

אמיר ליפשיץ:  והחל מתחילת השנה הנוכחית, משטרת ישראל בלבד, לא באמצעות משרד התחבורה או גופים אחרים כמו הרשויות המקומיות, נכון לתאריך 29 באפריל אכפנו ב-2,758,

אמיר ליפשיץ:  יש אכיפה בתחום הזה

אמיר ליפשיץ:  האכיפה כנראה לא מספיקה לדעת משרד התחבורה ולדעת הממשלה

אמיר ליפשיץ:  התקבלה החלטת ממשלה בנושא הזה

אמיר ליפשיץ:  היה לנו שיח מקדים, יש סייגים שהסתייגנו מהם ביחס לחוק הנוכחי, והם התקבלו

אמיר ליפשיץ:  הגענו לאיזשהו איזון

אמיר ליפשיץ:  אין לנו התנגדות כמובן להצעת החוק הממשלתי כפי שהוצע

אמיר ליפשיץ:  היא לובנה בכל המנגנונים

אמיר ליפשיץ:  יש שם מגבלות, לא ניתן לעצור את כל כלי הרכב, יש כללים של הכשרה והסמכה

אמיר ליפשיץ:  כמובן שמשטרת ישראל בראש ובראשונה מתמקדת פחות בעבירות האלו ויותר בעבירות מסכנות חיים

אמיר ליפשיץ:  לדוגמה, נהיגה בשכרות, נהיגה בפסילה, אלה עבירות - - -     

דוד ביטן: בוא נגיד שאתם באופן כללי, לא קשור לחוק הזה, מתנגדים שיועברו סמכויות

אמיר ליפשיץ: זה נכון

דוד ביטן: זה לא קשור רק לחוק הזה

דוד ביטן:  בוא לא נציג את זה כאילו אתם פה יש לכם איזה היבט מיוחד לעניין הזה

אמיר ליפשיץ: זה נכון

דוד ביטן: אני יודע את זה מהפקחים העירוניים ומכל מיני דברים

דוד ביטן:  אז עזוב את זה, בסדר

אמיר ליפשיץ: אדוני צודק - -     

דוד ביטן: אז אוקיי, בוא, לא נשנה את העולם עכשיו

אמיר ליפשיץ: - - ואגיד לך למה: יש לנו את החשש עם כל המצב של האלימות בכבישים, שאותם פקחים בסופו של יום יגיעו לעימותים שיתגלגלו לפתחה של המשטרה – ולא התקדמנו בכלום

אמיר ליפשיץ:  כי בסופו של דבר אם הפקח נאלץ לחייג 100 ולהזמין ניידות למקום, זה גם פקקי תנועה וגם אלימות, דבר שאילו היה עושה שוטר מלכתחילה אם היו לנו את המשאבים, יכולנו לעשות בעצמנו אז היינו חוסכים את התהליך הזה

אמיר ליפשיץ:  זה הבסיס להתנגדות שלנו, זה לא תאוות כוח

אמיר ליפשיץ:  זאת פשוט הייתה הגישה שלנו

דוד ביטן: אוקיי, בואו נתחיל לקרוא

אמיר ליפשיץ: אנחנו דבקים בנוסח הממשלתי כי זה הנוסח שאושר ואנחנו מקבלים אותו

אמיר ליפשיץ:  תודה אדוני

דוד ביטן: מאה אחוז, תודה

דוד ביטן:  רק תגדילו אותם גם כן את השוטרים שמטפלים בזה, לא רק הפקחים

אמיר ליפשיץ: כמובן

דוד ביטן: אם כבר נותנים לכם כוח אדם שיהיה אתכם, אז תגדילו את סדר הכוחות של השוטרים שמטפלים בעניין הזה

אמיר ליפשיץ: יותר מזה, יש שוטרים במימון של משרד התחבורה ספציפית לעבירה הזו מכיוון שהשוטרים הרגילים, לצורך העניין, עוסקים בעבירות שהם יותר מסכנות חיים

אמיר ליפשיץ:  ובעבירה הזו של הסדרת התנועה, היא יותר מעניינו של משרד התחבורה ולכן הוא מממן גם שוטרים

שלום דנינו: אז למה שהתקציב הזה לא ילך למשטרה בשיטה הזאת שמציע הקצין? זה נראה לי יותר טבעי והגיוני

דוד ביטן: שמה?     

שלום דנינו: שהם יממנו את מה שהם מקבלים

דוד ביטן: לא, כי אז אנחנו צריכים להבטיח - - -     

שלום דנינו: במקום להוסיף פקחים שיוסיפו שוטרים במימון שלהם

שלום דנינו:  אני באמת לא מבין את החוקים האלה

שלום דנינו:  באמת, דוד, תקשיב, אני יושב פה בוועדה, אני מוכרח לרוקן את הלב שלי

שלום דנינו:  תקשיב, אני שומע על כל מיני חוקים שאני לא יודע מי חשב עליהם, כמה חשבו עליהם

שלום דנינו:  זה חוק אחרי חוק אחרי חוק – מטופשים מהמעלה הראשונה

שלום דנינו:  ומותר לנו להגיד לממשלה: די, מספיק, בחייכם

שלום דנינו:  משרד התחבורה, בואו תפקחו על הדברים שאתם אחראים, על המוסכים הלא מוסדרים, כל אלה האנשים הפרטיים, כל העבריינות הזאת שם

שלום דנינו:  פתאום מצאתם לכם עוד נושא, עוד אנשים, עוד מכוניות לקנות

דוד ביטן: רגע, מה התקציב שהולך פה?      

אליהו ברוכי: ראית איך קוראים לכותרת של החוק: ייעול השימוש בתשתיות תחבורה ציבורית

דוד ביטן: אין קשר

אליהו ברוכי: אני שאלתי חבר שמשתמש בתחבורה ציבורית, האם הוא נעזר במערכת הרב-קו שלהם

דוד ביטן: לא, פה מדובר על - - -     

אליהו ברוכי: שנייה, בסדר, אני ראיתי על מה זה מדובר

דוד ביטן: זה כאילו תחבורה, זה אלה של שתיים פלוס, שלוש פלוס, הם רואים בזה תחבורה ציבורית כי אז הוא לא לוקח אוטו ונוסע גם כן

חוה ראובני: זה ייעול השימוש בתשתיות, לא ייעול השימוש בתחבורה

דוד ביטן: רגע, כמה עובדים פקחים אתם מתכוונים להעמיד בשנת 2024? עזבו את 2023

דוד ביטן:  ומה התקציב שמיועד לזה? אולי הוא צודק, בוא ניתן את זה למשטרה, לשוטרים ייעודיים ונגמר הסיפור

אליהו ברוכי: אז שיתחילו עם ייעול השימוש בכלל בתחבורה ציבורית

אליהו ברוכי:  מערכת האמון של הציבור היום בתחבורה ציבורית שואף לאפס

דוד ביטן: כן

דוד ביטן:       מה התקציב לזה? כמה פקחים אתם מתכוונים? ודרך אגב, הם צריכים להעמיד מול זה שוטר

דוד ביטן:  כל עובד שאתם מעמידים הם צריכים שוטר

דוד ביטן:  אחרת אין לו - - -     

חוה ראובני: אנחנו ניתן לו את הסמכויות

אמיר ליפשיץ: אדוני, זה לא הכרחי

חוה ראובני: אנחנו נותנים לו את הסמכויות שהוא לא יצטרך להיות מלווה בשוטר

דוד ביטן: הוא אומר שכן

אמיר ליפשיץ: לא, לא אדוני

דוד ביטן: אתה לא אמרת?     

אמיר ליפשיץ: לא

דוד ביטן: שרק עם שוטר - - -     

אמיר ליפשיץ: לא, לא

אמיר ליפשיץ:  החוק הספציפי הזה מסמיך - - -     

דוד ביטן: אם לא צריך, אז מה אתה רוצה?     

שלום דנינו: לא

שלום דנינו:  קודם כל, קצין המשטרה פה מציג עמדה ממלכתית

דוד ביטן: אם לא צריכים שוטר – אז אין בעיה

שלום דנינו: הוא מציג עמדה ממלכתית שאומרת: תראו, אנחנו לא רוצים את זה, אנחנו חושבים שזה מסוכן, הם הולכים להתנגש פה באזרחים, חבל להעמיד עוד מכוניות בשוליים של משרד התחבורה ואת כל הדברים האלה

שלום דנינו:  אבל מכיוון שנפלה החלטה, אנחנו מרכינים את ראשנו ומנסים להסתדר

שלום דנינו:  זה מה שהוא אומר

שלום דנינו:  אבל אנחנו בוועדה לא חייבים לקבל את הדברים אוטומטית

שלום דנינו:  תיתנו להם את הפקחים למשטרה

אליהו ברוכי: שלום, אם יעמוד שוטר - - -     

דוד ביטן: אם הפקח יכול לעמוד באופן ששוטר יושב לידו, זה הגדלה

שלום דנינו: לא על כל המקרים

אליהו ברוכי: כבוד היושב-ראש, אם הם יביאו את התקציב של הפקחים, אז אותו שוטר שיעמוד שם יפקח לא רק על הנסיעה, אלא על עוד מכלול דברים

דוד ביטן: השאלה אם זה יקרה

דוד ביטן:  השאלה אם הם יעשו את זה

חוה ראובני: זה מה שקורה - - -     

אליהו ברוכי: אז שהם יעשו את זה, שיפקחו על זה

חוה ראובני: זה מה שקורה כשאנחנו מממנים שוטרים

שלום דנינו: אז תממנו

חוה ראובני: אנחנו ממנים את השוטרים והוא נכנס לתוך סל כוחות השיטור וסדרי העדיפויות של המשטרה

אמיר ליפשיץ: לא

שלום דנינו: לא, הוא אומר לך שלא

דוד ביטן: למה? אם הוא אומר לך - - -     

אליהו ברוכי: אתם בפיקוח על זה

שלום דנינו: כל משרד יהיה לו משטרה

לילי גורדון-שרגא: אני רוצה להסביר: לרוב משרדי הממשלה יש גופי אכיפה עם פיקוח ותביעה

אליהו ברוכי: אז חסר לכם - - -     

שלום דנינו: אז נשלים את החוויה

לילי גורדון-שרגא: שנייה אחת ברשותכם אשלים – ולכל משרד יש את סדרי העדיפות שלו באכיפה

לילי גורדון-שרגא:  אנחנו אוכפים מוסכים לא חוקיים

שלום דנינו: באמת

שלום דנינו:  באמת

לילי גורדון-שרגא: אנחנו אוכפים הפקעות מחיר של מוניות

שלום דנינו: את רצינית

לילי גורדון-שרגא: כן

שלום דנינו: אז אני אומר לך שאת לא רצינית

לילי גורדון-שרגא: אדוני חייב לראות את הנתונים

שלום דנינו: אין לכם את הנתונים, כי אתם לא יודעים אפילו על כל המוסכים שלא מבוקרים

לילי גורדון-שרגא: בבקשה תנו לי השלים

לילי גורדון-שרגא:  יש את סדרי העדיפות ומדיניות אכיפה בכל משרד ומשרד

לילי גורדון-שרגא:  וברגע שזה נכנס לסל המשימות של המשטרה, היא יוצרת את סדרי העדיפויות שלה

שלום דנינו: לא נכון, זה לא מה שהוא אומר

לילי גורדון-שרגא: המטרה שלנו בתור - - -     

דוד ביטן: בואי, אני מבין שאתם עובדים של משרד התחבורה וצריכים להיאבק על העניין שלהם

דוד ביטן:  יחד עם זאת, אם שוטרים עומדים על הכביש עצמו, הם לא עושים דברים אחרים, זה דבר ראשון

דוד ביטן:  ובנוסף לזה, יש משמעות לזה שאתה נוסע בכביש ואתה רואה שוטרים בכל צד

דוד ביטן:  יש לזה עוד משמעויות

דוד ביטן:  את יודעת מה, להגיד לך את האמת? אני הייתי עושה בכביש לבאר שבע, איפה שיש הרבה בדווים, לעשות כביש אגרה כזה ושיעמדו שוטרים שמה, זה משרת אותי בהרבה דברים אחרים

שלום דנינו: משרד התחבורה, אני רוצה להגיד לכם עוד הערה חשובה מאוד: המציאות היום בחברה הישראלית היא שהיא חברה אלימה מאוד

שלום דנינו:  השוטרים בקושי עומדים בזה

שלום דנינו:  אתם עכשיו רוצים לעמת עוד אזרחים על הכביש כשהם עצבניים, כשהם יצאו מהפקק? תחשבו קצת רחב

שלום דנינו:  חברים, אי אפשר שכל אחד יבוא: אני רוצה משטרה שלי, יש לנו סדרי עדיפויות

שלום דנינו:  איפה אתם רואים את סדרי העדיפויות שלכם במה שהיום אתם אחראים?     

לילי גורדון-שרגא: יש גם היום פקחים למשרד התחבורה שרשאים לעצור רכבים - -     

שלום דנינו: אני יכול לבדוק את השימוש שלו ועומד לידם ניידת ושתיים

לילי גורדון-שרגא: - - והם בודקים שנעשים - - -     

שלום דנינו: אל תתעמתו עם האזרחים

שלום דנינו:  היום החברה באמת עצבנית ואלימה

לילי גורדון-שרגא: אבל אנחנו עושים את זה אדוני ביחד עם - - -     

שלום דנינו: ומותר לכם רגע לבוא ולהגיד: אולי טעינו

שלום דנינו:  לא לבוא פה בכל הכוח להעביר את זה

לילי גורדון-שרגא: אנחנו עושים זה ביום ובשוטף

דוד ביטן: אנחנו נקרא החוק היום, אבל אנחנו נחליט עד הישיבה הבאה אם אנחנו רוצים בכלל את החוק

דוד ביטן:  יכול להיות שאני אדחוף אותו אחרי חוק ההסדרים

דוד ביטן:  אני אומר לכם את זה, עוד לא החלטתי

דוד ביטן:  זאת אופציה קיימת מבחינתי

שרונה קרסגי: אני רק רוצה להוסיף בבקשה שיש כבר היום עשרה פקחים שעובדים

שלום דנינו: אז תבטלו אותם

שלום דנינו:  תעבירו אותם למשטרה

שרונה קרסגי: לא, הם עושים עבודה נוספת

שרונה קרסגי:  בנוסף אנחנו רוצים לאכוף את הנושא הזה

שרונה קרסגי:  אנחנו חייבים לקדם את כל הנושא הזה של נתיבים

דוד ביטן: לא, אין בעיה לאכוף, אנחנו לא נגד אכיפה

שלום דנינו: אני לא רוצה להיות פופוליסט, אבל אני חייב להגיד לכם, תקשיבו, לפני שבוע עשינו עבודה פה עם הממ"מ, שכביש 40 זה הכביש הכי מסוכן במדינת ישראל פי ארבע מכל כביש

שלום דנינו:  את זה פרסמתי לפני חודש, חודשיים ולפני שבועיים

שלום דנינו:  אם יש לכם כסף, תשפצו את הכביש הזה מצומת טללים לצומת הנגב שלא נראה את התמונה של ילד בן עשרה חודשים נהרג בתאונה

שלום דנינו:  אתם מדברים איתי על סדרי עדיפויות איפה לשים את הכסף

דוד ביטן: טוב, שלום

דוד ביטן:       אני רוצה להבין דבר אחד, אם הם נותנים לך, רוכשים לך שיטור, אתה מעמיד את הבן אדם איפה שהם רוצים או איפה שאתה רוצה?     

לילי גורדון-שרגא: סליחה, זה לא רק שיטור זה גם תביעה

לילי גורדון-שרגא:  זה גם אופרציה שלמה של מי שמבקש לבטל את הדוחות האלה ומבקש להישפט וזה המון המון משאבים שמשרד התחבורה כבר מבקש לתקצב

דוד ביטן: רגע, בואו נברר קודם

דוד ביטן:  אני לא אומר לכם שאני הולך עם שלום בעניין הזה

דוד ביטן:  אבל אנחנו נשקול את זה

דוד ביטן:  אני רוצה לדעת, עכשיו "רכשו שוטר" לצורך העניין, הם אומרים לך גם איפה לעמוד?     

אמיר ליפשיץ: לא אדוני, אני חייב להבהיר שני דברים: קודם כל שיהיה ברור שהחקיקה הנוכחית מתייחסת לסמכויות של מפקחים ללא שוטר שעומד לצדו

דוד ביטן: הבנתי, זה הסברת

אמיר ליפשיץ: החשש הזה חייב להיות ברור על השולחן שאנחנו תומכים בהצעה הזו

דוד ביטן: זה לא הובן מהדברים שלך, אבל הסברת

אליהו ברוכי: אבל הוא יוכל לפקח רק על עבירה של הנסיעה בנת"ץ, לא חגורה ולא שום דבר אחר, לא ביטוחים ולא שום דבר

אמיר ליפשיץ: נכון

אמיר ליפשיץ:  זה לא שהוא לא מוסמך

דוד ביטן: - - - אם הוא רואה מישהו עם עבירה, הוא לא יכול - - -     

אליהו ברוכי: הוא לא יכול

דוד ביטן: הפקח לא, אבל הוא כן

אליהו ברוכי: אבל הוא לא לידו

אליהו ברוכי:  השוטר לא לידו

דוד ביטן: הפקח לא יכול, אמרתי את זה

אמיר ליפשיץ: הפקח יכול אך ורק את העבירה הספציפית הזו

דוד ביטן: רק אם אתה נוסע בזה

אמיר ליפשיץ: אתה יכול לאכוף הכול, ואם הוא יראה עבירה חמורה במיוחד אז הוא גם יאכוף אותה

אמיר ליפשיץ:  יחד עם זאת, בבוקר כשהוא יוצא למשימה, הוא תודרך והוא יודע שהמשימה שלו היא אכיפת נת"צ, כי כל התקן הזה על האופנוע, והציוד וההכשרה והתביעה – ממומן על ידי משרד התחבורה באותם תקנים ייעודיים לאכיפת נת"צ

דוד ביטן: כמה הם משלמים ליום כזה?     

אמיר ליפשיץ: זה לא פר יום, הם משלמים תקן

אמיר ליפשיץ:  זה תקן שלם של שוטר

דוד ביטן: אבל התקן הזה הוא לא עושה רק את זה, אתה יודע את זה

אמיר ליפשיץ: כל פעם מגיע שוטר אחר

דוד ביטן: אם עכשיו יש בעיות אחרונות לא יודע איפה, שולחים את השוטר הזה גם כן

אמיר ליפשיץ: לא

אמיר ליפשיץ:  הוא ייעודי למשימה הזו

דוד ביטן: מה זה ייעודי? אתה עושה מה שהמפכ"ל אומר

דוד ביטן:  מה זה ייעודי?     

אמיר ליפשיץ: זה נכון

אמיר ליפשיץ:  יחד עם זאת יש מנגנון של פיקוח

דוד ביטן: אתה מבין איפה הבעיה

דוד ביטן:  יש בעיה

אמיר ליפשיץ: אנחנו לא עובדים בסתר, ואנחנו לא עובדים בגניבה

דוד ביטן: בסדר, הבנתי

אמיר ליפשיץ: ולכן אנחנו מדווחים

דוד ביטן: לא, אני מסביר לשלום

דוד ביטן:  יש שתי בעיות: בעיה ראשונה שהוא יכול לאכוף עוד עבירות וזה לא משמש למטרה שהם מדברים עליה

שלום דנינו: זה טוב

דוד ביטן: לא, זה לא כל כך טוב כי אנחנו צריכים שאנשים לא יפרו את ההוראה הזאת

שלום דנינו: אי אפשר לבנות משטרה על סעיף וחוק

שלום דנינו:  מחר הם יבואו, חגורת הבטיחות - - -     

לילי גורדון-שרגא: למה לא? לאיכות הסביבה יש משטרה

שלום דנינו: יש פקחים, אין משטרה

דוד ביטן: הסיירת הירוקה

לילי גורדון-שרגא: - - - לכל גוף במדינה יש - - -     

דוד ביטן: כי שמה אין שוטרים

דוד ביטן:  אתם חופפים פה

דוד ביטן: לא, אתה מגזים פה

לילי גורדון-שרגא: אנחנו לא חופפים

לילי גורדון-שרגא:  אנחנו מבקשים לעשות את האכיפה בעצמנו, להכניס אותה לסדר העדיפות של האכיפה של המשרד

דוד ביטן: דבר שני וזאת בעיה, השוטר הזה זה תקן

דוד ביטן:  אם יש בעיות אחרות, הוא לוקח אותו

שלי טל מירון: שוטר הוא שוטר

שלי טל מירון:  בסוף הוא מקבל הכשרה של שוטר, הוא לא עובר הכשרה

דוד ביטן: מה לא? אם יש בעיה - - - המפקד שלך אומר לך לזוז, אתה זז

דוד ביטן:  מה, תגיד לו לא?     

אמיר ליפשיץ: זה ברור, אבל הוא לא יגיד

שלי טל מירון: אם הנהג בלי רישיון פתאום, ואם הוא נהג תחת השפעת אלכוהול

אמיר ליפשיץ: אדוני היושב-ראש, זה צריך להיות ברור

אמיר ליפשיץ:  זה צריך להיות ברור שאנחנו לא - - - של השוטר

שלי טל מירון: שוטר הוא שוטר, הוא יצטרך לעשות משימות נוספות גם אם הוא רוצה וגם אם לא, הוא לא יתעלם אם הנהג שיכור או בלי רישיון

שלום דנינו: ברור, ברור

שלי טל מירון: יש פה בעיתיות, הם רוצים אכיפה ייעודית

שלום דנינו: אז יותר יעיל

דוד ביטן: רגע, שלום

חוה ראובני: נתיבי איילון - -      

דוד ביטן: כמה זמן?     

חוה ראובני: - - עושים ניסויים, מה שהם עובדים עליו, הם מקווים שבתוך חודשים יגיעו לטכנולוגיה

דוד ביטן: נתיבי איילון זה תל אביב

חוה ראובני: לא, נתיבי איילון עוסקים - - -     

דוד ביטן: כן, אבל זו אותה מערכת

חוה ראובני: לא, תרשה לי

דוד ביטן: אז כמה שנים אתם צריכים?     

חוה ראובני: נתיבי איילון אוכפים נתיבים מהירים, מה שאומר שזה גביית אגרה, לא אכיפה פלילית

חוה ראובני:  רמת הוודאות שהם צריכים היא נמוכה יותר כי זאת אכיפה אזרחית, לא אכיפה פלילית מעל ספק סביר

חוה ראובני:  אז הם צריכים רמת ודאות נמוכה יותר משאנחנו צריכים לאכיפה הזאת

חוה ראובני:  ולכן גם כשיהיה להם אנחנו נצטרך לראות את ההתנסות שלהם ומה קורה עם המצלמות האלה בשטח בתחום האגרות שהיא אגרה עד שאנחנו נוכל להגיד - - -     

דוד ביטן: אוקיי, הבנתי

שלי טל מירון: האם הבחנה בין בין-עירוני לתוך-עירוני משמעותית מבחינתכם?     

חוה ראובני: העבירה היא אותה עבירה

שלי טל מירון: לא, אבל מבחינת התקנים עצמם, האם יש הבדל בין בין-עירוני לתוך-עירוני?     

חוה ראובני: החוק הזה מכוון לבין-עירוני

חוה ראובני:  במרחב עירוני לעיריות יש הסמכה

דוד ביטן: אבל אין להם בעיה

דוד ביטן:  בעיריות, תעשי עבירה, זה טוב להם, 2,000 שקל

שלי טל מירון: הם רוצים כסף

אמיר ליפשיץ: בעיריות זה רק נת"צים

דוד ביטן: מה קרה לך, הם לא מחנכים את הציבור

שלי טל מירון: יש היום הרבה מאוד נת"צים בתוך הערים

דוד ביטן: תעשי שם כמה עבירות שאת רוצה

דוד ביטן:  מקבלים 2,000 שקל נדמה לי

חוה ראובני: 500

דוד ביטן: פעם היה 500, אמרו לי שעכשיו זה מגיע ל-2,000

חוה ראובני: 2,000 זה רק כאשר זה רכב שרשום על תאגיד עד שהוא מסב את התלונה

דוד ביטן: הבנתי, אז 500

דוד ביטן:  תעשי כמה שאת רוצה עבירות

שלום דנינו: הנה הכסף לחלב, שם

שלום דנינו:  מערכת אכיפה אוטומטית

דוד ביטן: אבל אם את אומרת שזאת עבירה שלי, זה יורד ל-500, נכון?     

חוה ראובני: לא, אם זה - - -     

דוד ביטן: תמיד זה 2,000?     

חוה ראובני: כיוון שזה מצולם, זה הולך לפי מספר הרכב

חוה ראובני:  אם הרכב רשום על שם תאגיד, הדוח יוצא על פי ארבע כדי לתמרץ אותו להסב

חוה ראובני:  ברגע שהוא מסב ואומר מי היה הנהג, יוצא דוח חדש על שם הנהג תוך פחות מחודשיים

דוד ביטן: יפה, טוב מאוד

דוד ביטן:  אז לפחות אין 2,000

דוד ביטן:  הכנסת זה תאגיד עכשיו?     

חוה ראובני: הכנסת ודאי

חוה ראובני:  רכב שרשום על הכנסת או על שם חברת ליסינג יגיע ל-2,000

דוד ביטן: הבנתי, אז הכנסת זה 2,000

דוד ביטן:  אלא אם כן עושים שינוי של הנהג

דוד ביטן:      מה רצית להגיד?     

ששי שדה: אני ששי שדה, משנה למנכ"ל בהסתדרות הלאומית ואני כאן גם על תקן ארגון הנהגים כי כולם נמצאים בסיור במירון

ששי שדה:  שני דברים: קודם המהירות המסחרית בארץ היא מזעזעת

ששי שדה:  האוטובוסים בארץ כמעט ולא זזים

ששי שדה:  כמו שאמרת, תחבורה ציבורית נמצאת בשפל כי אנשים לא נוסעים באוטובוסים כי הם לא יותר מהירים מהמכוניות

ששי שדה:  ונת"צים הם אחד הפתרונות החשובים כדי לקדם את המהירות המסחרית של האוטובוסים וחייב גם לקדם את האכיפה על הנת"צים כדי שיהיו ריקים כדי שאוטובוסים יוכלו לזוז

ששי שדה:      כאן מה שמבקש משרד התחבורה – להבנתי ותקנו אותי אם אני טועה – יש להם את המפקחים של דודי יוסף שעושים גם את הפיקוח של המוניות

ששי שדה:  לתת להם הסמכה גם לעשות האכיפה על הנת"צים

ששי שדה:  לא מעבר לזה

ששי שדה:  לדעתי זה דבר שהוא חשוב מאוד כדי לקדם את המהירות המסחרית וכדי לקדם את התחבורה הציבורית במדינת ישראל

ששי שדה:  נהגי האוטובוסים עובדים קשה מאוד ובקושי זזים בכביש

ששי שדה:  הפקקים הורגים אותם, מוחקים להם סידורים, מוחקים להם את ההפסקות וזה חלק מהפתרון

ששי שדה:       אם אפשר בנוסף לזה להעביר עוד תקציב לשוטרים וכולי, אנחנו כמובן נשמח

ששי שדה:  אני חושב שכל מי שסביב השולחן ישמח לזה, אבל לדעתי לא זו כוונת החוק, הכוונה היא רק להסמיך את אותם מפקחים קיימים כבר

ששי שדה:      דבר שני, בנוגע להערתך אדוני היושב-ראש בנוגע לנהגים שנוסעים גם בנת"צ וגם בנתיבים אחרים

ששי שדה:  אני חייב להגיד שאני פחות מכיר תופעה כזאת, אולי יש מקרים בודדים, אני לא נתקלתי בה ופחות מכיר את התופעה

דוד ביטן: יש, יש

ששי שדה: אפשר תמיד לחייג ולטפל בנהגים כאלה

דוד ביטן: מה נראה לך שאני המצאתי את זה?     

ששי שדה: לא, לא, ממש לא

ששי שדה:  אבדוק את זה עם הוועדים שלנו ועם החברות ונבקש גם לדקדק בעניין הזה

ששי שדה:  הם צריכים לנוע רק בנת"צים ושהנת"צים יהיו פנויים

ששי שדה:  זה חוק חשוב ואשמח אם הוועדה תקדם אותו

דוד ביטן: טוב

דוד ביטן:      תתחילי לקרוא בבקשה

חוה ראובני: הסעיף הזה עניינו ההכשרה שהמפקחים צריכים

חוה ראובני:  המפקחים שקיימים כבר בחוק, יש לנו מפקחים של משרד התחבורה לנת"צים באמצעות מצלמות

חוה ראובני:  אז הם צריכים לקבל הכשרה ששר התחבורה - - -     

דוד ביטן: באיזו שיטה הוא מורה, השר?     

חוה ראובני: עוד פעם, השר מורה על ההכשרה למצלמות

דוד ביטן: כן, הבנתי

דוד ביטן:  מה הוא עושה? הנחיות? תקנות? מה?     

חוה ראובני: לא

חוה ראובני:  הוא קובע תוכנית הכשרה

חוה ראובני:  זה תוכנית הכשרה

חוה ראובני:  תוכנית ממש איזה קורס הוא צריך לעשות, מה הוא צריך ללמוד בו

חוה ראובני:      כאשר מדובר על הכשרה לתפקיד הזה, לאכיפה האנושית, אנחנו - - -     

דוד ביטן: לא, רגע

דוד ביטן:  השר לביטחון פנים

דוד ביטן:  מי כותב את הדבר הזה? המשטרה? אתם מעורבים בזה?     

אמיר ליפשיץ: זה במטות המשטרה

דוד ביטן: הוא שר לביטחון פנים, אבל כתוב השר, לא כתוב משטרת ישראל

חוה ראובני: לא, לא, פיצול

חוה ראובני:  כשיש שני סוגי הכשרה

חוה ראובני:  זה בדיוק מה שהסעיף הזה בא לומר

חוה ראובני:  החצי הראשון של פסקה 2 הוא בעצם שינוי נוסח של מה שכבר קיים היום

חוה ראובני:  הכשרת מפקחים לפיקוח מצולם, שר התחבורה, השר בפקודת התעבורה זה שר התחבורה, שר התחבורה מגדיר את ההכשרה לפיקוח מצולם

חוה ראובני:       אבל לפיקוח אנושי, פרונטאלי בשטח, ההכשרה היא כפי שהורה השר, שר התחבורה, בהסכמת השר לביטחון לאומי

חוה ראובני:  כשיש כבר ממשק אזרח-פקח, עובד בשטח בכביש, אנחנו רוצים גם את ה-input המקצועי של המשרד לביטחון לאומי בתוכנית ההכשרה

דוד ביטן: אוקיי, השר זה משרד התחבורה

חוה ראובני: כן, שר התחבורה

חוה ראובני:  בפקודת התעבורה, בכל מקום שכתוב השר זה שר התחבורה

דוד ביטן: הלאה

שלי טל מירון: קצת מוזרה ההכלאה הזאת

חוה ראובני: כיוון שהדרישות, הסמכויות של הפקחים שונות, התפקידים שלהם שונים, ממילא ההכשרה הנדרשת להם היא שונה

חוה ראובני:  וכאשר אנחנו מדברים בפעילות בעלת אופי יותר משטרתי - - -     

דוד ביטן: הכוונה שר התחבורה הוא לא מתמצא בסוג ההכשרה שצריך לעשות, המשטרה כן

לילי גורדון-שרגא: זה סוג של פיקוח

לילי גורדון-שרגא:  פיקוח שיהיה על הפקחים מטעם המשרד לביטחון פנים

דוד ביטן: על מנת שהמשטרה תסכים שהוא יחליף אותה, צריך שההכשרה תהיה כמו שהמשטרה רוצה

אמיר ליפשיץ: לא תחליף, זה במקביל

דוד ביטן: יחליף, מה זה במקביל

דוד ביטן:  ברור שהוא מחליף אותו כשהוא לא נמצא, באותו יום הוא קובע

דוד ביטן:  זה ברור, מה יש פה להתווכח

דוד ביטן:  אתם נעלבים ישר, אבל זה המצב

דוד ביטן:       תמשיכי לקרוא, לא צריך לעצור

דוד ביטן: איפה העבירות רשומות?     

חוה ראובני: העבירות מפנים לסעיף 61ז, סעיף 61ז מצדו מפנה לתוספת ה-11, ובתופסת ה-11 העבירה היחידה שיש לפקודה

דוד ביטן: איפה? אני לא רואה את זה

חוה ראובני: אלה קיימים, אלה הפניות לסעיפים קיימים

יאיר מתוק: העבירה כבר קיימת, רק ההכשרה  - - -     

חוה ראובני: העבירה כבר קיימת שהיא התוספת ה-11: שימוש שלא כדין בנתיב אשר - - -     

דוד ביטן: מה הקנס פה?     

חוה ראובני: - - - לפי פקודה זו כנתיב תחבורה ציבורית

דוד ביטן: מה הקנס?     

חוה ראובני: 500 שקל

חוה ראובני:  זו אותה עבירה שהמצלמות דוחפות, שפקחי עיריות וכולי

דוד ביטן: שלום, יש לך משהו להגיד?     

שלום דנינו: לא

שלום דנינו:  חוץ מזה שאני נגד החוק

דוד ביטן: בסדר, זה שאתה נגד באופן כללי הבנתי

שרונה קרסגי: אנחנו חייבים לחדד את זה: יש כבר פקחים

שרונה קרסגי:  יש עשרה פקחים של משרד התחבורה

דוד ביטן: את רוצה שיהיה להם סמכויות של שיטור, הבנו את זה

דוד ביטן:  אנחנו לא עד כדי כך צריכים להבהיר לנו את זה בהבנת הנקרא

דוד ביטן:      על העניין הזה של הקנסות בעיריות, אני חייב להגיד לכם שזה משגע אותי הדבר הזה

דוד ביטן:  במיוחד בתל אביב

דוד ביטן:  אני לא אפריע לכם, לא אכניס את זה לחוק הזה, אבל קחו את זה בחשבון, הכסף לא יכול ללכת לעיריית תל אביב

דוד ביטן:  ברגע שהוא הולך לעיריית תל אביב יש לה אינטרס מובהק לעשות בלגן

דוד ביטן:  בוא ניקח את זה לקרן שהתפקיד שלה יהיה לטפל

שלי טל מירון: קטל בתאונות הדרכים, למשל

דוד ביטן: כן, משהו

שלי טל מירון: הקרן הלאומית לקטל בתאונות הדרכים

דוד ביטן: זה לא הגיוני

דוד ביטן:  לא נשאיר את זה לעירייה

דוד ביטן:  הם יקבלו מה שמגיע להם על העבודות שהם עושים, על המצלמות וכולי, על הגבייה, על הכול, אין בעיה, אבל זהו, מספיק

דוד ביטן:  חלק מהכסף צריך ללכת חזרה

דוד ביטן:  עיריית תל אביב כל פעם בגלל שהיא המטרופולין מקבלת כל היום כספים מכל מיני זוויות

דוד ביטן:  רק חנייה הם גובים מעל 200,000,000 שקל לפי מה שהבנתי, נכון, זה משהו לא הגיוני

דוד ביטן:  מה, מה קורה פה? אני לא מבין את זה

דוד ביטן:  שילך למשטרה, לאכיפת שיטור תנועתי, אני לא יודע מה

דוד ביטן:  אבל זה לא יכול להיות דבר כזה

דוד ביטן:  כמה? כל דבר הם מקבלים? על מה? על מה הם מקבלים כל דבר? מה, איפה משרד התחבורה פה? על מה הם צריכים לקבל כל דבר? למה מגיע להם? למה?     

לילי גורדון-שרגא: זה בתוך הרשות

דניאל שוורץ: עיריית תל אביב היא המפקח על התעבורה ב - - -     

חוה ראובני: אני לא יודעת לומר על המאזן הכספי של זה, אני כן יודעת שהמטרה הייתה קודם כל לכסות את העלויות

דוד ביטן: כן, אבל העלויות כבר אין, היום זה רק רווח

דוד ביטן:  איזה עלויות?     

חוה ראובני: זה לתת להם תמריץ לאכוף את זה

דוד ביטן: בהתחלה

דוד ביטן:  אבל לא נתתם את זה רק להתחלה, נתתם להם את זה לתמיד

שלום דנינו: שאלת הבהרה: אתם מדברים רק על הפקחים שיש היום? רק להם לתת סמכות?     

דוד ביטן: לא, הם יכולים לקבל פקחים

שלום דנינו: אני אומר לששי

שרונה קרסגי: לא, ישנם שמונה פקחים שעובדים בפועל

שלי טל מירון: כמה בפועל צריך?     

שלום דנינו: אז רק להם אתם מבקשים את הסמכות הזאת?     

דוד ביטן: לא, מה פתאום זה לגבי כל אחד שהם ייקחו

דוד ביטן:  מה, אתם לא תקלטו מחר עובדים?     

שלי טל מירון: הם רוצים תקנים חדשים

שלי טל מירון:  הם רוצים לאכוף את הנושא

דוד ביטן: זה לגבי כל אחד שהם ייקחו

דוד ביטן:  יתנו לו תעודה, יעבור הכשרה, נגמר הסיפור

שלום דנינו: אז מה אתם מתכננים בתקציב, כמה עוד כאלה אתם הולכים לקלוט והקצו לכם מקורות?     

שרונה קרסגי: כיום יש לנו ישנם שמונה פקחים שעובדים בפועל ועושים דברים אחרים

שרונה קרסגי:  אנחנו צריכים הכשרות על הנת"צים והנר"תים

שרונה קרסגי:  אנחנו רוצים להוסיף עוד חמישה-שישה פקחים

דוד ביטן: זהו? עם זה אתם רוצים ללמד את הציבור?     

שלי טל מירון: כלל ארצי, זה מה שיש?     

שלום דנינו: לאט, זה חודשים

שרונה קרסגי: תקשיב, אנחנו רוצים להתחיל לעשות את זה - - -     

דוד ביטן: 100 חשבתי שאתם הולכים - - -     

שלום דנינו: להתחיל עד שתהיה משטרה

שרונה קרסגי: להתחיל, עד שיהיה - - -     

דוד ביטן: בשביל זה הבאתם לנו חוק, בשביל חמישה אנשים ועוד שמונה?     

שרונה קרסגי: יש כיום שמונה פקחים, הם כבר יתחילו - - -     

שלי טל מירון: כלל ארצי שמונה פקחים?     

שרונה קרסגי: כן

שלום דנינו: אז אפשר את הנוספים להעביר - - -     

דוד ביטן: אגיד לכם את האמת? אתם רוצים לחנך את הציבור, אבל ככה מחנכים את הציבור?     

דניאל שוורץ: יש היום ארבעה נרת"ים - -     

שלי טל מירון: איפה הפקחים האלה פרוסים?     

דניאל שוורץ: - - בכל מדינת ישראל

דניאל שוורץ:  הפקחים האלה היום מה שהם עושים זה אכיפה של מצלמות עם נת"צים, אכיפה של נת"צים בין-עירוניים עם מצלמות

דניאל שוורץ:  זה מה שהם עושים

דניאל שוורץ:  בכל שטח מדינת ישראל יש בסך הכול ארבעה נר"תים

דניאל שוורץ:  אגיד באיזה כבישים: כביש 1, כביש 4 ובאיילון

דוד ביטן: כן, בבקשה

שרון פליישר: שרון פליישר, אני מנכ"לית של פורום חברות התחבורה הציבורית

דוד ביטן: חשבתי מעיריית תל אביב, באת לשמור על הכסף

דניאל שוורץ: יש בסך הכול ארבעה נר"תים ולכן כמות הפקחים בהתחלה תספיק בסך הכול לדעתנו

דניאל שוורץ:  בחומש הדרכים הקרוב - - -     

דוד ביטן: איך? אתה יודע כמה נת"צים כאלה יש במדינה?     

לילי גורדון-שרגא: הם לא נוגעים בנת"צים, הם רק עושים את הנר"תים

דניאל שוורץ: עובדים רק על הנר"תים

דניאל שוורץ:  הפקחים הולכים רק על נר"תים

דניאל שוורץ:  יש ארבעה - - -     

שרונה קרסגי: - - - בגלל שאין לנו אפשרות לראות כמה אנשים יש ברכב

דוד ביטן: בסדר, אני מדבר על זה

שרונה קרסגי: אז אנחנו רוצים פקחים

דוד ביטן: בכל הנת"צים אתם עושים שתיים פלוס, שלוש פלוס

דניאל שוורץ: לא

דניאל שוורץ:  לא כל הנת"צים זה ככה

דוד ביטן: איפה אתם לא עושים?     

שרונה קרסגי: נת"צ זה נת"צ

שרונה קרסגי:  אי אפשר לנסוע שם

דניאל שוורץ: זה לאוטובוסים בלבד, לרכבים אסור

שרונה קרסגי: אנחנו מדברים רק על הנרת"ים שקיימים היום – יש ארבעה

דוד ביטן: לא, אבל גם הנת"צים זה בין-עירוני

דוד ביטן:  היה לכם אפשרות, אין צילומים

שרונה קרסגי: כן, אבל יהיו מצלמות

שרונה קרסגי:  לזה יהיו מצלמות

דוד ביטן: כשיהיה, כרגע אין

שרונה קרסגי: יהיו מצלמות

שרונה קרסגי:  אנחנו עובדים על זה

שלי טל מירון: מתי יהיו?     

שרונה קרסגי: בינואר 2024 כבר יהיו מצלמות על הנת"צים

שלום דנינו: יופי

שלום דנינו:  בזה שווה להשקיע

דוד ביטן: חוץ מהמצלמות, את יודעת מה עוד צריך להוסיף? להוסיף קצת מסלולים

דוד ביטן:  אתם לוקחים מסלול אבל אתם לא מוסיפים שום דבר

דניאל שוורץ: בתוכנית האסטרטגית יש לדרכים, בחומש הקרוב, אנחנו מוסיפים למעלה מ-20 מיליארד שקל לכבישים, הכול לנתיבים חדשים

דניאל שוורץ:  על נר"תים נוסיף למעלה מ-5 מיליארד שקל ועל נת"צים עוד 5 מיליארד שקל

דניאל שוורץ:  כל זה נתיבים חדשים

דוד ביטן: על תוספת נתיבים או על - - -     

דניאל שוורץ: על תוספת נתיבים

דניאל שוורץ:  ביחד 10 מיליארד שקל על הדברים האלה

דניאל שוורץ:  יש גם תוספת תשתית, בהחלט ניתן פה מענה גם לצד התשתיות

דניאל שוורץ:  לכן כל כך חשוב לנו גם נושא האכיפה

דניאל שוורץ:  אנחנו משקיעים סכומים גדולים מאוד, אנחנו רוצים - - -     

דוד ביטן: אין ספק

דוד ביטן:  אם יש, אני לא מתווכח על זה

דניאל שוורץ: אנחנו רוצים גם לאכוף את זה

דוד ביטן: יש שוטר אזורי קצת, שלא יהיו בעיות לפקחים?     

אמיר ליפשיץ: אנחנו מדברים על נתיבים רבי תפוסה - - -     

דוד ביטן: אתה יודע, נגיד כביש ירושלים – יבואו פקחים, אבל תשימו פה שוטר, שמה שוטר, שלא יהיה לכם בעיות

אמיר ליפשיץ: בוודאי שיש

אמיר ליפשיץ:  בכבישים המהירים האלו נמצאים שוטרי אגף התנועה בעצמו, לא שוטרים של המחוזות

אמיר ליפשיץ:  מכיוון שמדובר בנתיבים בין-עירוניים, מי שאחראי על הנתיבים הבין-עירוניים במשטרה זה אגף התנועה בעצמו, באמצעות אופנועים, באמצעות סיירת של אופנועים, באמצעות ניידות משטרה רגילות

אמיר ליפשיץ:  וכמובן שלאורך כל הצירים האלה, לאורך כל שעות היממה, פועלות ניידות שפועלות לאכיפה של כל העבירות

אמיר ליפשיץ:  על הדרך ככל שאותו מפקח יצטרך סיוע, הוא יזעיק אותנו ואנחנו נידרש לאותו סיוע

אמיר ליפשיץ:  אבל הוא לא יהיה צמוד לשוטר כל העת

אמיר ליפשיץ:  הם מוסמכים לפעול באופן עצמאי

אמיר ליפשיץ:       ברשותך אדוני, עוד נקודה אחת לגבי אכיפה כלפי כוחות ביטחון, כבאיות, ניידות משטרה ואמבולנסים: חשוב לי להעיר שהגענו כמובן לסיכום ואין שום כוונה שאותם מפקחים של משרד התחבורה - - -     

דוד ביטן: זה לא כתוב פה דרך אגב

אמיר ליפשיץ: לא, זה לא כתוב

אמיר ליפשיץ:  את זה אני אומר לפרוטוקול - - -     

דוד ביטן: לא, אז מה, איך? אם יש לו סמכות יש לו סמכות

אמיר ליפשיץ: אני מבהיר: לפי תקנה 32, לפי תקנה 94ג אם אני לטועה - - -     

קריאה: 5

אמיר ליפשיץ: 5

אמיר ליפשיץ:  ג5 לתקנות התעבורה: רכבי ביטחון וניידות משטרה יכולים לנסוע בנת"צ, גם לפי היתר של המפקח על התעבורה עם ניידת משטרה עם מספר אדום היא יכולה לנסוע, אפילו אם היא לא בדרך לאירוע חירום, כי זה מרתיע

אמיר ליפשיץ:  ברגע שאזרחים רואים ניידת משטרה נוסעת עם מספר אדום, אפילו אם הוא לא בדרך לאירוע מבצעי, הוא מפנה את הדרך, הוא מפנה את הציר, והאוטובוס יכול לנסוע כמו שצריך

אמיר ליפשיץ:  בשיח הבין-משרדי, אני מעדכן את הוועדה, שעלה שאין כוונה על ידי אותם מפקחים של משרד התחבורה לאכוף, בטח לא באכיפה פיזית כלפי ניידות משטרה, כלפי רכבי ביטחון

אמיר ליפשיץ:  הם יצאו מתוך - - -     

דוד ביטן: אם זה לא עבירה אז אין בעיה

אמיר ליפשיץ: הם יצאו מתוך נקודת הנחה שהפעילות היא פעילות מבצעית, ואין כל מקום לחיכוך ואכיפה בין משרדי הממשלה בעצמם

דוד ביטן: בסדר

דוד ביטן:  בבקשה

שרון פליישר: מה שלי רק חשוב להגיד בשם החברות, שלנו מאוד חשוב שיהיו כמה שיותר אמצעים לאכיפה של הנת"צים ושל הנר"תים

שרון פליישר:  אם כבר עשו את כל הכבישים האלה, חשוב מאוד שגם באמת תהיה עדיפות בתחבורה ציבורית

שרון פליישר:  צריך להגדיל, לגרום לאזרח הישראלי לחזור לתחבורה ציבורית

שרון פליישר:  האזרחים אחרי הקורונה עברו וחשוב מאוד שיחזרו אליה

דוד ביטן: טוב

דוד ביטן:  אוקיי

דוד ביטן:  שכנעת אותי

דוד ביטן:  אנחנו נלך על החוק הזה

דוד ביטן:  אבל מה, אני מבקש תשקלו את העניין

דוד ביטן:  אנחנו נעשה דיון לגבי הכנסות מהעניין הזה

דוד ביטן:  הכנסות גם בעירוני – חלק מההכנסות

דוד ביטן:  לגבי הנת"צים האלה, זה הולך למשרד האוצר, נכון?     

חוה ראובני: כן, זה לקופת המדינה

דוד ביטן: יפה

דוד ביטן:  אני מבקש שזה ילך למשטרת התנועה

דוד ביטן:  כל ההכנסות האלה מהנושא הזה של הנתיבים האלה ילכו למשטרת התנועה על מנת להגביר את הנושא של המלחמה בתאונות דרכים

דוד ביטן:  ו-50% מההכנסות במרכזי ערים ילכו גם למשטרת התנועה, לא לעיריות

שלי טל מירון: אבל תייעד את זה כמו שאמרת, למלחמה בתאונות דרכים

דוד ביטן: מלחמה בתאונות דרכים, אמרתי

דוד ביטן:      תודיעו לי בישיבה הבאה אם אתם מסכימים

דוד ביטן:  זה או בתקנות או בלא יודע איך, לא יודע איך אתם עושים את זה

חוה ראובני: לגבי עיריות, הכלה לא פה

דוד ביטן: אנחנו לא צריכים אותם, אנחנו הולכים לעשות חוק

דוד ביטן:  לא צריכים אותם

דוד ביטן:  כן, הכול בסדר

דוד ביטן:  החוק הזה לא רלוונטי לעניין הזה, אני מקבל את זה

דוד ביטן:  אבל אנחנו רוצים את זה

דוד ביטן:  אבקש ממשרד התחבורה שיביא הצעת חוק משלו, אתם צריכים לעזור לנושא של תאונות בדרכים

דוד ביטן:  זה המשימה שלכם

דוד ביטן:  איך אתם אומרים? משרד התחבורה ותאונות בדרכים, נכון? תביאו את זה

דוד ביטן:  לא יכול להיות שמי שאוכף ומי שצריך להיות בשטח זה הם ממשטרת התנועה

דוד ביטן:  כמובן שמשטרת התנועה לא תיקח את התקציב הזה ותיתן את זה כתקציב קיים

דוד ביטן:  זה תוספת לתקנים הקיימים ולפעולה הקיימת

דוד ביטן:      תדברו עם השרה, תדברו עם המנכ"ל, תדברו עם מי שאתם רוצים – זה דבר שאתם חייבים לעשות אותו

דוד ביטן:  למה שזה ילך לאוצר? לא מבין את זה

דוד ביטן:  על מה? ואתה אחר כך תיתן מזה לכל מיני דברים? לא

דוד ביטן:  שזה יהיה תקציב ייעודי, אז אנשים ישלמו 500 שקל וידעו שיהיה עוד שוטר שיהיה בשטח במלחמה בתאונות הדרכים

דוד ביטן:       האוצר, זה לא מונע, זה לא קשור לחוק הזה

דוד ביטן:  אני מבקש שתשקלו את העניין

דוד ביטן:  זה לא בא לכם תנאי על תנאי

דוד ביטן:  אתם צריכים להתחיל לעשות דברים

דוד ביטן:  כל ההכנסות האלה הולכות לאן? למי הן הולכות? לא הבנתי

דוד ביטן:  אתה יודע שברגע שתהיה אכיפה, גם לא ייסעו, אבל גם יהיו כאלה שייסעו ויצטרכו לשלם

דוד ביטן:  זה המצב

דוד ביטן:  והכי מרגיז אותי זה בעיריית תל אביב

דוד ביטן:  כל הכסף הולך אליהם

דוד ביטן:  למה הוא צריך להגיע אליהם? למה? מה, אתם ישנים, אתם לא רואים את המצב? שכל הכסף הולך לעיריית תל אביב, על מה? כמה עולה כבר לשים מצלמות? גמרו את זה כבר ממזמן

דוד ביטן:  הכניסו את הכסף חזרה

שלום דנינו: ששי אומר שהם גם עושים את האכיפה בפועל

שלום דנינו:  זה לא אומר שהם - - -     

דוד ביטן: איזה אכיפה? הכול במצלמות, ששי

דוד ביטן:  עזוב, הכול מצלמות, אתה לא יכול לזוז מילימטר בלי מצלמה

דוד ביטן:  אז בסדר, על זה הם קיבלו כבר את הכסף

דוד ביטן:  אבל השקיעו וקיבלו את זה

דוד ביטן:  אז אני לא אומר מלא, רגע - - -     

ששי שדה: אני בעד הרעיון שלך

דוד ביטן: אני אומר מלא, אז 25% נגיד ילך אליהם, ו-75% ילך למשטרת התנועה

דוד ביטן:  הם צריכים לתרום משהו לעניין הזה, לא?     

שלי טל מירון: אני בעד כן למצוא פשרה כי בסוף כן זה משאבים לעיריות, אתה יודע, כוח אדם שבודק את המצלמות וכולי

שלי טל מירון:  יש להם איפשהו - - -     

דוד ביטן: אני נותן להם חלק, אני לא לוקח להם - - -     

שלי טל מירון: אפשר לעשות תמהיל

דוד ביטן: לא לוקח הכול לראש העיר

שלי טל מירון: אבל בהחלט, מלחמה בתאונות הדרכים, זה חייב

דוד ביטן: בגלל ההכנסה, כל העיריות התחילו לעשות מצלמות והתחילו לעבוד על זה

שלי טל מירון: יש את זה בהרבה מאוד רשויות

דוד ביטן: לא, אין את זה בהרבה, לא נכון

דוד ביטן:  ראשון התחילו פתאום, עוד בלי מצלמות אבל יהיו מצלמות בתוך העיר

דוד ביטן:  אבל לא, לא עשו עוד מסלול

דוד ביטן:  סגרו מסלולים ובקושי הכניסו - - -     

שלי טל מירון: נכון

שלי טל מירון:  גם בתל אביב

דוד ביטן: גם בתל אביב, לא עשו עוד מסלולים

שלי טל מירון: לקחו מסלול קיים והפכו אותו לנת"צ וזה השפיע מאוד על התחבורה בעיר

דוד ביטן: טוב, תודה רבה

דוד ביטן:  שבוע הבא נסגור את העניין